## Pravilnik o postupku ocjenjivanja i evidentiranja ocjena policijskih službenika

### NN 34/2002 (3.4.2002.), Pravilnik o postupku ocjenjivanja i evidentiranja ocjena policijskih službenika

# ministarstvo unutar­njih poslova

736

Na teme­lju članka 129. stavka 2. podstavka 23. Zakona o policiji
(»Narodne novine« br. 129/00), a u svezi s člankom 20. stavkom 1. Uredbe o
uvjetima za stjeca­nje zva­nja, promaknuća i raspored na radna mjesta te o
funkcionalnim oznakama radnih mjesta policijskih službenika (»Narodne novine«
br. 39/01), ministar unutar­njih poslova donosi

## PRAVILNIK

### O POSTUPKU OCJENJIVANJA I EVIDENTIRANJA OCJENA POLICIJSKIH SLUŽBENIKA

Članak 1.

Ovim Pravilnikom se utvrđuju
kriteriji, postupak i način ocje­njiva­nja policijskih službenika Ministarstva
unutar­njih poslova Republike Hrvatske (u da­lj­njem tekstu: policijskih službenika)
te način evidentira­nja ocjena.

Članak 2.

Ocje­njiva­nje policijskih
službenika obav­lja se prema slje­de­ćim kriterijima:

1. zalaga­nje u radu i
postignuti rezultati rada,

2. odgovornost i radna
disciplina,

3. kreativnost,
samoinicijativnost i pravovremenost u izvrša­va­nju poslova i zadataka,

4. stručna osposob­ljenost i
priprem­ljenost za primjenu propisa i specifičnih metoda i oblika rada u okviru
svoga radnog mjesta,

5. osposob­ljenost u primjeni
borilačkih vještina, uporabi vatrenog oružja i opća tjelesna priprem­ljenost,

6. poznava­nje i uspješnost u
primjeni tehničke i druge opreme kojom se djelatnik služi u izvršava­nju
poslova i zadataka,

7. odnos i surad­nja s drugim
djelatnicima u službi,

8. ponaša­nje u službi.

Članak 3.

Policijski službenici ocje­njuju
se svake godine najkasnije do kraja ve­ljače tekuće godine za prethodnu
kalendarsku godinu.

Ne ocje­njuju se policijski
službenici koji su u prethodnoj kalendarskoj godini radili ma­nje od šest
mjeseci, bez obzira na razloge.

Članak 4.

Policijske službenike ocje­njuje
nadređeni rukovodite­lj.

Nadređeni rukovodite­lj iz
stavka 1. ovoga članka je:

– u sjedištu Ministarstva:
načelnik odjela, načelnik Centra za obuku vodiča i dresuru službenih pasa,
načelnik Prihvatnog centra za strance, načelnik Inspektorata unutar­njih
poslova, načelnik uprave, zapovjednik Zapovjedništva interventne policije,
zapovjednik Zapovjedništva specijalne policije, zapovjednici jedinica
specijalne policije, načelnik ureda, načelnik Operativno-komunikacijskog
centra, načelnik Centra za kriminalistička vještače­nja, načelnik policijske
akademije, načelnik visoke policijske škole, načelnik policijske škole,
pomoćnik ministra, načelnik kabineta ministra i zamjenik ministra,

– u policijskoj upravi:
načelnik policijske postaje, zapovjednik jedinice, načelnik odjela, načelnik
sektora, načelnik uprave, načelnik ureda načelnika uprave, načelnik
Operativno-komunikacijskog centra.

Policijskog službenika, koji
je u tijeku prethodne kalendarske godine radio u dvije ili više ustrojstvenih
jedinica, ocje­njuje nadređeni rukovodite­lj ustrojstvene jedinice u kojoj je
proveo na radu 6 ili više mjeseci.

Policijskog službenika iz
stavka 3. ovoga članka, koji je u svakoj od dviju ili više ustrojstvenih
jedinica proveo na radu ma­nje od 6 mjeseci, ocje­njuje nadređeni rukovodite­lj
ustrojstvene jedinice u kojoj je radio na kraju kalendarske godine za koju se
ocje­njuje.

Članak 5.

Policijski službenici ocje­njuju
se ocjenom:

– ne zadovo­ljava (1),

– zadovo­ljava (2),

– dobar (3),

– uspješan (4),

– naročito uspješan (5).

Članak 6.

Ocje­njiva­nje policijskih
službenika obav­lja se na Obrascu za ocje­njiva­nje policijskih službenika (u
da­lj­njem tekstu: Obrazac).

Obrazac se sastoji od s­ljedećih
elemenata:

I općih podataka policijskog
službenika,

II ocjene obav­lja­nja
službenih zadaća,

III ocjene opće tjelesne
pripreme, borilačkih vještina i vješ­tine gađa­nja,

IV godiš­nja ocjena,

V datum i potpis nadređenog
rukovodite­lja i ocije­njenog policijskog službenika.

Ukoliko u postupku ocje­njiva­nja,
radi prirode posla policijskog službenika, nije moguće ocijeniti svaki od
predloženih elemenata u Obrascu, prosjek ocjena i godiš­nja ocjena iz članka 7.
stavka 1. ovoga Pravilnika izračunava se na osnovi ocije­njenih elemenata.

Obrazac iz stavka 1. ovoga
članka tiskan je uz ovaj Pravilnik i čini ­nje­gov sastavni dio.

Članak 7.

Godiš­nja ocjena policijskog
službenika utvrđuje se na način da se izračuna prosjek ocjena predloženih
elemenata iz točaka II i III Obrasca, a zatim i prosjek tako dobivenih ocjena.

Godiš­nja ocjena se upisuje u
Obrazac.

O godiš­njoj ocjeni nadređeni
rukovodite­lj donosi rješe­nje.

Rješe­nje i preslika Obrasca
dostav­ljaju se policijskom službe­niku.

Policijski službenik koji
nije zadovo­ljan godiš­njom ocjenom može na rješe­nje iz stavka 3. ovoga članka
podnijeti prigovor rukovodite­lju koji je izravno nadređen rukovodite­lju koji
ga je ocijenio, u roku od 8 dana od dana primitka rješe­nja.

Članak 8.

O prigovoru iz članka 7.
stavka 5. ovoga Pravilnika se mora odlučiti u roku od 8 dana.

Rješe­nje o prigovoru je
konačno.

Članak 9.

Nadređeni rukovodite­lj
Obrazac, rješe­nje o ocjeni, eventualni prigovor i rješe­nje o prigovoru,
dostav­lja nadležnoj ustrojstvenoj jedinici koja vodi evidenciju osobnih
očevidnika policijskih službenika.

Članak 10.

Stupa­njem na snagu ovoga
Pravilnika prestaje važiti Pravilnik o kriterijima i načinu ocje­njiva­nja
rezultata rada ovlaštenih službenih osoba Ministarstva unutar­njih poslova,
broj: 511-01-62-24223/1-95 od 15. lip­nja 1995. godine.

Članak 11.

Ovaj Pravilnik stupa na snagu osmoga dana od dana objave u »Narodnim
novinama«.

Broj:
511-01-52-90411/1-02
Zagreb, 6. ožujka 2002.

Ministar
**Šime Lučin,** v. r.

if !supportEmptyParas endif

![](dodatni/358038.gif)
![](dodatni/358039.gif)

Pravilnik, NN 34/2002-736